D'A Film Festival | Activitats | CCCB\n28 abril — 7 maig 2017\nEl D’A 2017 comença el 27 d’abril amb l’estrena a Catalunya de Lady Macbeth dirigida per William Oldroyd i protagonitzada per Florence Pugh. Entre els noms que avancen la programació del D'A 2017 cal destacar les estrenes a Espanya de Bitter Money del director xinès Wang Bing, premi a Venècia 2016 al millor guió; la nova pel·lícula del canadenc Denis Côté, Boris sans Beatrice, estrenada a la Berlinale 2016 o The Fixer del director romanès Adrian Sitaru, una impactant pel·lícula sobre la prostitució.\nAltres títols destacats del festival vindran de la mà de Bertrand Bonello amb Nocturama, punyent retrat de la joventut actual, entre política, revolució i consum de masses, i, com sempre en el seu autor, un ús magistral de la banda sonora. També comptarem amb les estrenes a Catalunya de la nova pel·lícula de Matías Piñeiro amb Hermia & Helena, presentada al darrer festival de Locarno; The Student del director Kirill Serebrennikov, una nova mostra de la potència del cinema rus; i Personal Shopper d'Olivier Assayas, una història de fantasmes protagonitzada per Kristen Stewart, que va guanyar ex aequo el premi al millor director a Cannes 2016.\nUn dels emblemes del D'A és la secció Talents dedicada als autors debutants amb menys de tres pel·lícules en la seva filmografia i única secció competitiva del festival. Per ella passaran òperes primes com Godless de la directora búlgara Ralitza Petrova (guanyadora de més de 20 premis en festivals internacionals, incloent el Leopard d’Or a Locarno) o El futuro perfecto de l’argentina Nele Wohlatz (millor òpera prima a Locarno); In Bed with Victoria, la nova pel·lícula de Justine Triet, protagonitzada per Virginie Efira, l'emergent Vincent Lacoste (Hipócrates) i Melvil Poupaud; i la japonesa Harmonium de Koji Fukada (Premi del Jurat a la secció Un Certain Regard a Canes 2016).\nLa secció Un impulso colectivo, dedicada a la nova fornada de directors espanyols que circulen pel marge de la indústria, que produeixen les seves pel·lícules de forma totalment independent i que suposen una renovació indiscutible del cinema fet aquí. Aquesta edició presentem entre d’altres, Demonios tus ojos de Pedro Aguilera, que ha tingut la premiere mundial a Rotterdam 2017; La película de nuestra vida d'Enrique Baró o Sipo Phantasma de Koldo Almandoz, presentada també a Rotterdam. Secció comissariada per Carlos Losilla.\nCompleten aquest tast de primers noms del D'A 2017 un tribut a Abbas Kiarostami amb la projecció del seu darrer curt, Take me home, i el documental 76 Minutes and 15 Seconds with Abbas Kiarostami de Seyfolah Samadian, i una nova col·laboració amb el programa Xcèntric del CCCB amb la presentació d'El auge del humano d’Eduardo Williams, cineasta argentí resident a París, guanyador del Leopard d’Or de la secció Cineasti del presente a Locarno 2016.\nLes sessions del D'A Film Festival de Barcelona tindran lloc als cinemes Aribau Club 1 i 2, el Teatre del CCCB, la Filmoteca de Catalunya i la Fundació SGAE a Catalunya.\nAquesta activitat forma part de: D’A Film Festival Barcelona


per Redacció divendres, 3 de novembre 2017 - 20:07h | Actualitzat a 05/11/2017 00:27h\nDècims de la Loteria de la Navidad | Cedida.\nUna dona de Lugo ha estat sentenciada a retornar més de 320.000 euros que va guanyar en la Loteria del Gros de 2014. Rosalía ha estat condemnada per apropiació indeguda. A més de retornar els diners del bitllet premiat, haurà de pagar una multa de 1.080 euros. L'Audiència de Lugo ha desestimat el recurs presentat per l'acusada, després que una altra persona va denunciar la pèrdua del mateix dècim que ella diu haver comprat. Com publica el 'Huffingtonpost', a la sentència del judici es considera que l'acusada va esborrar una inscripció posterior que la legítima propietària havia fet, després ho va presentar en l'oficina bancària per cobrar-ho.\nEl judici es va celebrar el passat 29 de maig i l'acusada va explicar que havia estat ella la que havia comprat el dècim premiat. Per a la condemna va ser fonamental la prova pericial cal·ligràfica que va comprovar de forma «categòrica» que en la part posterior del bitllet cobrat hi havia «una inscripció parcialment esborrada a llapis amb el nom d'Inés». Aquesta lletra es corresponia amb la que va denunciar la pèrdua del bitllet en aquests dies.\nEs tractava del primer premi del sorteig de Nadal, per un import de 400.100. Segons informa La Vanguardia, la de Lugo «va comprar» el dècim i a més assegura que vol «que tot això quedi clar abans de morir». Segons la versió de Rosalía, ella el va adquirir a l'administració de loteries de les galeries de Santo Domingo i, com no quedaven dècims acabats en el 13, va decidir comprar un que comencés per aquest.\nEl citat mitjà explica que la confusió que s'ha produït està provocant grans estralls en la vida de la dona. Ja que ella afirma sofrir una depressió que li ha fet tancar el bar que tenia per no poder atendre als clients en condicions. A més, assegura que ja ha invertit tots els diners del premi i que retornar-ho la portaria a la ruïna. Rosalía no desisteix de la seva versió i desitja que es faci justícia. Segons ha afirmat està disposada a tot «perquè la veritat surti a la llum». «Estic disposada a cridar-ho als quatre vents a la Porta del Sol» ha afirmat.\nAntonio Banderas rep la pijor notícia de la seva vida


Almirall, amb planta química a Sant Celoni, acomiadarà 250 treballadors a l’Estat espanyol\nEsteu veient:Inici»Economia»Almirall, amb planta química a Sant Celoni, acomiadarà 250 treballadors a l’Estat espanyol\nPer Redacció la Vila el\t 9 gener 2014 0 Comments\nL’empresa farmacèutica Almirall, amb planta química a Sant Celoni (Ranke Química, SL), ha anunciat una reorganització a nivell europeu que a l’Estat espanyol afectarà a 250 persones. Segons la companyia, fins ara les mesures implementades per contenir costos, aprofitar sinèrgies i millorar la competitivitat, malgrat haver estat efectives, no han estat suficients per aconseguir els objectius desitjats.\nAlmirall justifica la decisió per la caiguda d eles vendes del grup a l?estat espanyol amb una reducció del 42% dels ingressos entre els anys 2010 i el 2012 passant de 495 milions a 283 milions d’euros. A Europa, en aquest mateix període, el descens de les vendes no va baixar del 23%.\nEl grup farmacèutic té hoires d’ara 1.696 treballadors a Espanya i empresa i treballadors ja han començat la negociació que, en principi, s’ha d’acabar el 30 de gener. En aquest sentit, la companyia s’ha avingut a proporcionar un diàleg obert per aconseguir un acord satisfactori per a ambdues parts. “Pretenem que el procés es dugui a terme amb el major respecte cap als nostres empleats, per la qual cosa la companyia proposarà un pla social apropiat per minimitzar els efectes de la mesura”, ha manifestat l’empresa a través d’un comunicat .\nAlmirall és una companyia farmacèutica, fundada l’any 1943 compromesa en oferir medicaments valuosos a través dels seus esforços en I+D i que a través de la recerca de medicaments innovadors es proposen convertir-se en una empresa destacada en les àrees de patologia respiratòria i dermatologia, amb un elevat interès en gastrointestinal i dolor.


Els infantils guanyen a Granollers | Club Rugby Tarragona\nEls infantils guanyen a Granollers\nAquest dissabte tocava jugar contra el Spartans.\nEl segon partit de la lliga, contra un equip que ens havien guanyat en el darrer amistós. Aquesta va ser la motivació dels jugadors per sortir concentrats a jugar.\nEl del Granollers, és un camp complicat per les seves característiques, ja que la mida petita que ofereix, no permet sortir per la banda als jugadors més ràpids per anar a buscar la línea de marca.\nAdaptar-s’hi va costar una estona, però l’equip oferia una ofensiva dura i una defensa segura. Aquesta combinació va fer que als vint minuts de partit aconseguíssim la primera marca, que no va ser difícil de transformar. L’equip contrari es va posar les piles, “no volien perdre a casa” i en poca estona van empatar el joc. Però, la bona forma física dels jugadors del CRT, va fer que poguessin prendre de nou avantatge i abans de la mitja part, ja es van posar de nou per davant.\nTot el partit va ser molt lluitat, però pels Spartans va ser impossible tornar a arribar a la línea de marca, mentre que el CRT va poder marcar dues vegades més en el segon temps, i dilataven la diferència de punts…\nDues noies de mitges-mele dinamitzàven el camp de joc, mentre tots els jugadors lluitaven incansables. L’objectiu pel CRT era aconseguir el bonus, que vam poder tenir a l’últim minut, amb una marca tocant a la banda que va ser impossible de transformar.\nUn marcador final de 7-33, amb marques de Jaime, Juan Diego, Adrià, Marc i Leo i un alineació sense canvis en tot el partit.


El Pla B del Barça surt al rescat - Èxit21\nEl Pla B del Barça surt al rescat\nPublicat a 19 de October de 2021 per Francisco Marín\nDesprés dels últims mals resultats del Barça a la Champions i Lliga, abans de l’aturada de les seleccions estava més que clar que era el moment de donar el cop de timó al vaixell i entre tots evitar que s’enfonsés més del que ja està.\nAra ha arribat el moment de fer córrer un atapeït vel i recuperar la il•lusió que sembla que costa que s’instal·li en el si de l’equip blaugrana.\nA hores d’ara de la competició ha arribat el moment de que als culers els passi alguna cosa bona i es compleixin les seves millors auguris.\nLa plantilla culer ha recuperat al seu pòquer d’asos i s’espera que estiguin a l’alçada del que exigeix. D’aquesta manera, ja pot comptar amb Dembelé, el “Kun” Agüero, Jordi Alba i Pedri, que s’uneixen al ja recuperat Ansu Fati. Arriben amb un únic objectiu: rescatar l’equip i portar-lo pel camí de les victòries.\nUna aturada per carregar piles\nEn aquesta ocasió, tot i l’amenaça de l’anomenat “virus FIFA” que retorna als seus jugadors lesionats, el Barça de Koeman ha sortit beneficiat.\nL’aturada li ha servit per reiniciar-se i preparar per el que li ve a sobre després de ja haver guanyat al nou València de Bordalás: el primer clàssic (Barça vs R. Madrid) de la temporada i el partit decisiu de Champions.\nEl ressorgiment del Barça\nAra que el quadre blaugrana entra en la fase més culminant tant de la competició de lliga com de el tot o res de la Champions, Koeman ja compta amb gairebé tot l’equip al complet.\nS’espera que Memphis Depay s’acobli en un trident que a primera vista ho té tot per ser letal, comptant amb el Kun com el seu millor aliat i amb un “mosquit” anomenat Dembelé que té ganes de seguir picant. Amb ells els gols estan assegurats.\nHi ha altres jugadors que també aporten amb la finalitat comuna de veure el ressorgiment del Barça.\nAixí doncs, esperant que després de la tempesta de les últimes setmanes torni a regnar la calma, el Pla B del Barça es prepara per sortir al rescat.\nCategoria: Opinió Tags: Barça, valencia\n← Jordi Riu: “Em sento com si m’hagués tocat la loteria”\nRemuntada abans del Clàssic →


T-50: avió d’entrenament avançat – Defensa.Cat\nKAI T-50 l’entrenador jet coreà\nEl T-50 és un avió d’entrenament avançat dissenyat per KAI (Korean Air Industries) de Corea del Sud. És un avió a reacció biplaça i amb un sol motor i capaç de vol supersònic. El seu desenvolupament ha estat finançat en bona part pel govern coreà amb la intenció de substituir diversos dissenys obsolets així com per estimular el seu sector aeronàutic. A més de la versió d’entrenament T-50 han desenvolupat variants més avançades com la TA-50 i F-50, amb capacitat de combat millorada gràcies a l’augment de sensors com un radar multi-funció i armament: canó automàtic de calibre 20 mm i fins a 7 suports. Precisament aquestes versions han estat exportades a l’Iraq, Filipines, Indonèsia i Tailàndia. Les capacitats avançades de l’aeronau l’han convertit en un avió polivalent d’entrenament / atac atractiu per a aquests països.(1)(2)\nEl desenvolupament del T-50 es va realitzar entre els anys 1997 i 2001, volant per primer cop el 2002 i entrant en servei amb les forces aèries de Corea del Sud l’any 2005. Tot i comptar amb nombrosos components locals el disseny es va realitzar amb l’assessorament i tecnologia d’empreses dels Estats Units. La col·laboració de Lockheed Martin s’evidencia en la semblança amb el conegut caça F-16 Fighting Falcon, compartint-ne la configuració aerodinàmica general i part dels components.(3) Per a la propulsió van seleccionar el motor de reacció General Electric F404, el mateix que propulsa els Boeing F/A-18, equipat amb FADEC, postcremador i un impuls màxim de quasi 80 kN.(4) Això li confereix unes prestacions notables per a un avió d’entrenament: velocitat supersònica de fins a 1,5 Mach i capacitats de maniobres amb límits -3/+8 g, la càrrega màxima d’armament és de 4.500 kg.(2)\nInfografia amb característiques i components del T-50. Imatge: KAI\nPrograma T-X, selecció del nou entrenador avançat\nL’èxit més recent és la selecció per competir al programa T-X, el qual seleccionarà el nou avió d’entrenament avançat per a l’USAF (Força Aèria dels Estats Units). Així el gegant aeronàutic Lockheed Martin ha optat per proposar el T-50 coreà en comptes d’un disseny propi partint de zero. La denominació comercial és Lockheed Martin T-50A i la producció seria als Estats Units, tot i que en part amb components fets a Corea del Sud.(5) Motius per aquesta selecció són la maduresa del disseny, en servei ja en 5 forces aèries, les seves bones prestacions (que acompleixen els requisits del concurs) i la possibilitat de produir-lo a curt termini.(1) Les modificacions que es proposen al T-50 coreà són la capacitat de abastament en vol, la cabina de 5a generació (amb pantalles de gran format) i millores en el sistema d’entrenament / simulació.(5) De fet serà el primer model proposat pel concurs que entrarà en la fase d’avaluació. Dos aparells T-50A ja són als Estats Units per iniciar iniciaran les proves de vol properament.(6)\nT-38 Talon, en servei a l’USAF des de 1961. Foto: Alan Wilson CC-BY-2.0\nEl programa T-X pretén dotar d’avions i sistemes d’entrenament per entrenar als futurs pilots de la USAF requerint fins a 350 avions. Es tracta d’un dels contractes més importants de l’aviació militar dels propers anys, amb un cost projectat entorn als 10.000 milions de dòlars.(7) Aquest preveu substituir als jets d’entrenament Northrop T-38 Talon que van ser introduïts el 1961 i es troben al final d’una llarga vida operativa.(8) Es cerca un model nou molt més prestacional i modern, capaç d’entrenar per a avions de combat de 5a generació com l’F-35 JSF i l’F-22. Per això demanen unes prestacions avançades: capacitat per a fer un gir sostingut a 6,5 g, cabina capaç d’emular un caça de 5a generació, compatibilitat amb visió nocturna, capacitat d’abastament en vol, etc. Seguint la tendència creixent en l’ús de simuladors el guanyador del concurs també haurà de proveir simuladors de vol complets, tot el programa de formació i recursos d’aprenentatge i suport necessaris.(9)\nT-50A en la cerimònia de presentació del model. Foto: Lockheed Martin\nAlternatives: Raytheon, Boeing i Northrop\nLògicament el programa T-X ha despertat un gran interès a la indústria aeronàutica dels Estats Units, on les seves principals companyies han cercat aliances (amb firmes estrangeres, d’aviònica, simulació, etc.) per a competir-hi. A part de Lockheed Martin hi participaran Boeing, Northtrop i Raytheon. Com hem comentat Lockheed Martin produiria sota llicència una versió del coreà KAI T-50. Raytheon ha optat per la mateixa estratègia, aliant-se amb la italiana Leonadro per oferir una versió del seu entrenador avançat Master M-346 amb el nom de T-100. En aquesta proposta el simulador i sistema d’entrenament seria subministrat per CAE.(10) L’M-346 ja és operatiu a Itàlia i Israel i properament entrarà en servei a Polònia i Singapur. Curiosament aquest disseny és fruit d’una col·laboració amb l’empresa russa Iàkovlev d’aquí la seva semblança amb el Yak-130 rus.(11)\nM-346 Master de les forces aèries d’Itàlia. Foto: Gian Marco Anzellotti CC-BY-2.0\nPer contra Boeing i Northrop han optat per dissenys completament nous els quals han estat revelats recentment. Així Boeing s’ha aliat amb la sueca Saab per a desenvolupar el BTX, presentat públicament just aquest 13 de setembre. Com amb components i conceptes de disseny tant de l’F/A-18 (doble estabilitzador vertical, LERX) com del JAS Gripen (facilitat de manteniment, propulsió monomotor F-404 [el mateix motor que el T-50]). Boeing aposta fort per aquest disseny ja que pot ser la seva única oportunitat per mantenir-se al mercat de reactors ràpids, amb l’F-15 i F/A-18 al final de la seva producció.(12) Finalment, Norhtrop col·laborarà amb BAE (British Aerospace) en un nou disseny després de descartar el BAE Hawk per no assolir les prestacions de vol requerides pel program T-X. Per ara tan sols s’ha vist una fotografia no oficial del “Model 400”, que mostra un disseny molt semblant al del T-38 Talon però amb propulsió monomotor i fuselatge fabricat amb materials compostos.(13)\nBoeing T-X, presentat el 17 de setembre. Foto: Boeing\nA la segona part de l’article “Entrenador avançat o avió de combat?” tractem els altres usos dels jets d’entrenament i també discutirem la seva necessitat i possibles configuracions per equipar les Forces de Defensa de Catalunya.\n1) Korea Aerospace Industries, T-50 Family\n2) Military Today: KAI T-50 Golden Eagle\n3) Airforce-Technology.com: T-50 Golden Eagle, South Korea\n4) General Electric Aviation: The F404 Engine\n5) IHS Jane’s, 12/02/2016: Lockheed Martin to offer T-50A for T-X\n6) Flight Global, 22/08/2016: Air Force and Lockheed to initiate airworthiness tests for FA-50\n7) Flight Global, 16/09/2015: T-X trainer bidders ready for dogfight\n8) US Air Force, 20/03/2015: T-X, future T-38 jet replacement, requirements released\n9) Flight Global, 11/07/2015: USAF reaffirms ambitious T-X sustained-g requirement\n10) Raytheon: T-100 Integrated Air Training System\n11) Air Force Technology: M-346 Master Advanced Fighter Trainer, Italy\n12) AIN online, 13/07/2016: Boeing Pulls Wraps Off New Jet for Air Force’s T-X Competition\n13) Quwa, 25/08/2016: USAF T-X: Northrop Grumman’s Model 400 prototype\naeri, entrenament militar, Forces de Defensa de Catalunya


Pobresa i felicitat a Gatina - Fundació Montblanc\nPobresa i felicitat a Gatina\nAvui a l'escola hem treballat amb fang, els ha encantat i ho han fet genial. També hem repassat els dies de la setmana, nombres, i l'abecedari. Per aprendre l'abecedari, ho han fet amb una cançó molt divertida i enganxosa, ja ens la sabem totes. Aprofito per explicar-vos que a la guarderia tenen dues professores: Purity i Agnes. Elles ens acompanyen cada dia.\nAquesta tarda hem tornat a visitar famílies en Gatina, tal com us vam comentar, Gatina és un poblat en el qual hi ha una llar d'infants i també viuen moltes famílies pobres. Les condicions en què viuen són molt impactants, els hem sorprès amb roba i sabates tant com per a nens com per a adults. Què felicitat transmetien les seves mirades, ens ha omplert molt a nivell personal aquesta experiència. A més hem aprofitat per començar a gravar el reportatge que volem fer per poder mostrar-ho en Espanya i així poder recaptar fons per ajudar aquestes famílies. Impressionant tot el que hem vist. A la nit hem compartit opinions i sentiments sobre el que havíem apreciat al llarg del dia.


La Piraguada de la PDE assenyalarà la diàspora de talent provocada pel minitransvasament ~ EbreDigital.cat\nACN (Tortosa) – La dinovena edició de la piraguada popular de la Plataforma en Defensa de L’Ebre (PDE) posarà el focus en el trenta aniversari del minitransvasament de l’Ebre cap a Tarragona.\nEl portaveu de la PDE, Joan Antoni Panisello, ha lamentat que hagi estat un transvasament que ha contribuït “a un desequilibri clar de les Terres de l’Ebre, l’estancament de l’economia ebrenca i la diàspora de talent, que ha marxat allà on s’han endut el recurs de l’aigua“. La festa es farà el 16 de juny, una data avançada a la que era habitual, per evitar les altes temperatures del juliol, i contribuir a una alta participació, com ja va succeir l’any passat amb més de 200 participants.\nLa piraguada es farà el 16 de juny. A primera hora del matí es concentaran les embarcacions a Xerta i s’iniciarà el descens. A Aldover es pararà a esmorzar, on l’AMPA del municipi contribuir en la venda d’entrepans i begudes i la festa acabarà, com sempre a Tortosa, amb una sorpresa final que no s’ha desvetllat. És un recorregut de 12 quilòmetres, i s’han posat a la venda 90 places per embarcacions individuals i 100 places més en embarcacions dobles. El preu de la inscripció és de 15 euros i es poden fer online a la pàgina web de l’empresa Beniemocions.


Miquel Sàmper: "Estic en "stand by" de la política activa"\nMiquel Sàmper: “Estic en “stand by” de la política activa”\nEl conseller d'Interior Miquel Sàmper | Cristóbal Castro\nHa estat nomenat membre de la Comissió Jurídica Assessora de la Generalitat de Catalunya\nEl Govern de la Generalitat de Catalunya ha nomenat l’egarenc Miquel Sàmper membre de la Comissió Jurídica Assessora de la Generalitat de Catalunya, l’òrgan consultiu de l’Administració de la Generalitat i dels ens locals.\nMiquel Sàmper és exconseller d’Interior de la Generalitat, càrrec que va exercir des del setembre del 2020 fins al maig de 2021. És llicenciat en dret i en ciències polítiques i de l’administració. Ha dedicat bona part de la seva trajectòria professional a l’advocacia, especialment en assumptes civils, penals i matrimonials.\nQuè és la Comissió Jurídica Assessora, òrgan consultiu de l’Administració de la Generalitat i dels ens locals? I quina serà la tasca de Miquel Sàmper?\nDoncs es tracta d’assessorar el consell executiu del Govern de la Generalitat. Som 15 lletrats, tots de llarga trajectòria, que farem les nostres aportacions.\nL’ha agafat per sorpresa? Li havien comentat alguna cosa? Content?\nNo sabia res fins fa tres dies. Sí, ha estat una sorpresa. I molt agradable. Em fa il·lusió perquè és també una manera de servir el meu país. Tanta sorpresa que no sé quant de temps ens hi hem d’estar. No he tingut encara temps de conèixer alguns detalls.\nVa ser conseller d’Interior i ara membre de la Comissió Jurídica Assessora. Què representa per vostè?\nSaber que em fan confiança. I que es valora la tasca que vaig fer al capdavant de la conselleria en moments molt complicats. Crec que ningú va qüestionar la meva tasca i penso que vam fer una molt bona tasca comunicativa. El problema és no haver tingut temps per dur endavant molts dels projectes que tenia al cap. En deu mesos no n’hi ha prou i calia una legislatura sencera, com a mínim. No vaig poder culminar la tasca que vaig començar.\nMolt. Treballava de 16 a 20 hores al dia. I amb 55 anys… I 56 aquest divendres. Però n’estic molt satisfet.\nQuè se n’ha fet del Miquel Sàmper polític?\nEstà en “stand by”. La política m’apassiona, tot i ser complexa i complicada. I he de dir que ara no toca. No soc un home de partit. No hi entenc massa. Sí que he de dir que vaig gaudir quan era regidor de Junts a l’Ajuntament de Terrassa.\nDe veritat que mai s’hagués pensat ser regidor i conseller?\nDe veritat. Les dues vegades va ser una sorpresa. No m’ho esperava.\nDiu que està en “stand by” però ha estat a la sala de màquines que ha portat a crear una candidatura conjunta a Junts per Catalunya entre Laura Borràs i l’exprès polític Jordi Turull?\nM’ho van demanar i hi he col·laborat. I s’ha assolit el que penso que és un bon acord per totes les parts. I una de les vocalies em correspon.


Victòria de prestigi del FC Andorra al Nou Estadi de Tarragona (0-3) – FC Andorra | Portal Oficial\nVictòria de prestigi del FC Andorra al Nou Estadi de Tarragona (0-3)\nEl partit va ser la mostra del joc en el que vol creure l’equip de Gabri García. Control de la pilota, paciència en la elaboració de la jugada i explosivitat a prop de l’àrea rival.\nMoha i Vilanova abraçant a Musa Jr. a la celebració del primer gol del partit\nFoto | Xavi Tamurejo\nEl duel es presentava molt igualat ja des del inici en un entorn immillorable com el Nou Estadi de Tarragona (ahir amb més de 3000 persones presents), els jugadors tricolors van sortir al terreny de joc sense complexes. Ja al primer minut, una falta servida per Riverola al vèrtex dret de l’àrea grana va fer treballar Bernabé sota pals, traient de la línia de gol una pilota molt perillosa. El segon avís va venir al cap de pocs minuts, a peus de Moha que feia treballar novament el porter grana. El Nàstic en una de les poques ocasions que va tenir durant el partit va buscar un xut des de fora l’àrea que va fer treballar Nico Ratti. No obstant, els jugadors de Gabri García es van seguir mostrant-se valents sobre el verd i van tenir l’ocasió més clara de l’inici amb una rematada de cap que Forgas va enviar al travesser.\nMusa Jr en el xut que va obrir la llauna al Nou Estadi de Tarragona\nTota aquesta empenta va tenir recompensa amb el primer gol del partit. Mussa Jr després d’una acció que s’iniciava al córner va engaltar un xut des de fora de l’àrea marcant un gran gol que feia inútil l’estirada de Bernabé. Un cop oberta la llauna, el Nàstic va donar una passa endarrere davant l’embranzida tricolor. Arribat el descans, el conjunt de Xavi Bartolo va pressionar amb empenta la sortida de pilota del FC Andorra, fet que va provocar que hagués de multiplicar-se en defensa, sobretot per banda dreta on Loureiro i Gaffoor van haver de treballar de valent per tapar les internades de Damián Petcoff. Tot i aquesta empenta, els granes van veure com es quedaven amb un home menys per la expulsió de Bonilla després d’una entrada dura a Bover.\nÁlex Pachón en la celebració del seu primer gol amb el FC Andorra\nAquest factor no va impedir apretar el conjunt local però pocs minuts més tard l’Andorra va veure com Pachón posava la sentència a les acaballes del partit amb un xut potent dins de l’àrea petita. Tot i el 2-0 els de Gabri García no es van arrugar i Rubén Bover va aprofitar per fer pujar al lluminós del Nou Estadi el tercer i definitiu.\nL’equip de Gabri García comença caminant amb pas ferm a la nova categoria i ja es situa 5è classificat a un punt de la zona d’ascens. El tècnic va destacar a sala de premsa que “no ha estat fàcil. Hem fet un partit molt complert i molt seriós, fent coses que hem treballat durant la setmana i que crèiem que ens podien funcionar”. Respecte el rival, tot i el 0-3 destaca que “sabíem que trobaríem un equip valent i que faria les coses difícils, era un rival complicat”, però que el marcador reflectia “el resultat que mereixíem”.\nLA DADA HISTÒRICA\nFeia 36 anys de la última victòria del FC Andorra al Nou Estadi de Tarragona. Va ser un 22 de maig del 1983 a la darrera jornada de lliga de 2ª B, on els tricolors que aleshores entrenava Vicente Dauder, van guanyar per la mínima amb un gol de José Alfredo Zunzarren.\nEl conjunt tricolor rebrà a Prada de Moles el proper diumenge 15 de setembre a les 12:00h a la Sociedad Deportiva Ejea. Un conjunt aragonès que ve de guanyar 1-0 a casa al FC Barcelona B i actualment es troba un punt per sobre del FC Andorra a la classificació.\nAnteriorPrevious post:Nàstic – Andorra: un partit exigent per seguir amb la bona ratxaPròximNext post:El filial del FC Andorra comença la lliga aquesta setmana 23 temporades després


INSTITUT RAMON DE LA TORRE: d’octubre 2013\nCASTANYADA AL CENTRE!!!\nEls alumnes de 4rt de l’Institut Ramon de la Torre hem organitzat la castanyada al nostre centre. El dia 31 d’octubre de 11 a 12:30 l’alumnat de l’ESO podrà gaudir d’un bon matí envoltat d’activitats que hem preparat nosaltres mateixos per recollir diners, destinats al nostre viatge de final de curs a la ciutat de Roma.\nQue fem per recollir diners?\n- Venda de tiquets de la castanyada ( 3 euros = castanyes + xocolata + 3 activitats)\nActivitat Castanyada 2.012\nActivitats molt divertides organitzades\nPreu de cada activitat: 0,20 cèntims.\nDisposem de bar\n- 1,75 EUROS\n- COCA DE SUCRE\nAlumnes guanyadors Castanyada 2.012\nA més a més entregarem premi al millor jugador de les activitats i posarem música!!!\nIntentem passar tots un bon dia gaudint de la castanyada!!\nAnimeu-vos i compreu els tickets!\nCristina Rovira (4t d'ESO)\nTARDOR - CASTANYA 2.013\nFoto de Laia Carmona de 4t d'ESO\nAnem ambientant el Centre a la tardor i preparant la festa de la Castanyada que celebrarem el proper dijous 31 d'octubre pel matí, de 11 h a 2/4 d'1 h.\nL'ambientació del Centre s'ha fet des del Departament Didàctic de Visual i Plàstica, amb la participació de les professores i els alumnes de 1r, 2n i 3r d'ESO.\nLa Festa de la Castanyada l'organitzen els alumnes de 4t d'ESO que, amb la finalitat de recollir diners pel viatge de final d'ESO, ens oferiran un esmorzar típic d'aquests dates i una sèrie d'activitats lúdiques per passar-ho, tots junts, d'allò més bé.\nPer poder esmorzar i participar en les activitats s'ha de comprar un tiquet que costa 3 €.\nPQPI - Jornades Pegagògiques\nSílvia Vilaplana Serret - PQPI Institut Ramon de la Torre\nEl passat mes de setembre es van portar a terme a Barcelona les Jornades Pedagògiques PQPI, les quals abraçaven tot el territori català.\nA les jornades, van assistir-hi i intervenir-hi diversos convidats del món polític, empresarial i d’ensenyament i s’hi van exposar diferents projectes i temes educatius d’actualitat.\nTambé s’hi va mostrar la presentació i experiència de diversos projectes guanyadors, entre els quals comptava el nostre:\n"Projecte guanyador amb el Primer premi de la Vil·la de Torredembarra amb la categoria “Educació Ambiental” i acte solidari". PQPI-PTT Torredembarra – Institut Ramon de la Torre, especialitat d’Auxiliar en vendes, oficina i atenció al públic.\nPQPI - PROJECTES INTEGRATS\nA la pàgina de la xtec, es mostra el catàleg de projectes integrats que han portat a terme els Programes de Qualificació Professional (PQPI).\nEn aquest catàleg es publica l'article amb el projecte integrat que van realitzar des de el PQPI d'Auxiliar de vendes, oficina i atenció del nostre centre el curs passat.\nSi voleu veure aquest catàleg feu clic AQUÍ\nEl sindicat d’estudiants ha convocat vaga d’estudiants per als propers dies 22, 23 i 24 d’octubre. La vaga afecta exclusivament l’alumnat el dimarts 22 i dimecres 23 d’octubre, no pas el professorat, que seguirà la programació d’activitats lectives amb normalitat.\nEls informem que l’alumnat pot exercir el dret de vaga només a partir del tercer curs de l’educació secundària obligatòria. Per tant, l’alumnat de 1r i 2n d’ESO no pot exercir aquest dret i ha de venir al centre amb normalitat els dies 22 i 23 d’octubre. En cas contrari, la seva absència per motiu de vaga tindrà la consideració de falta injustificada d’assistència als efectes oportuns, si escau.\nPer altra banda, el dijous 24 d’octubre, els principals sindicats docents i d’estudiants han convocat una jornada de vaga general educativa a tot l’Estat per les retallades en educació i la reforma educativa.\nEl dijous 24 d’octubre hi haurà serveis mínims per poder atendre l’alumnat que assisteixi al centre aquest dia. No obstant, atès el dret del professorat a fer vaga, no es pot garantir la programació d’activitats lectives amb normalitat per a aquell dia, per la qual cosa la vida acadèmica del centre es veurà alterada\nData: dilluns 28 d'octubre de 2.013\nDurada: 2h per cada grup d'alumnes\nAlumnes: 3r d'ESO\nConèixer formes de detectar situacions de ris i tècniques d'afrontament.\nProporcionar alternatives atractives als comportaments de risc.\nIntegració de la malaltia i els malalts.\nConèixer els llocs on es pot fer la prova\nSORTIDA A LA BIBLIOTECA DE TORREDEMBARRA\nEls alumnes de la matèria optativa de LA REVISTA han visitat la Biblioteca mestra\nMaria Antònia de Torredembarra i ens ho expliquen:\n“ La sortida a la biblioteca ha estat bé. He après moltes coses sobre ella. Ara, ja conec totes les seccions que hi ha. Deixen agafar un munt de llibres al mes, també deixen en préstec pel·lícules, CD´s, jocs per les consoles,...”\nXavier Hidalgo, 2n A\n“ M’ha agradat molt anar-hi. No era la primera vegada però si que és la primera que he apreciat tot el que hi ha a la biblioteca. És impressionant! Des d’una enciclopèdia fins a videojocs, i a sobre gratuït! Aquesta sortida ha estat molt bé!”\nAinoha Garcia, 2n D\n“ He descobert que podem trobar revistes per internet, que hi ha una gran varietat de llibres i revistes. I que no podem prendre la revista a casa el primer mes, però després sí.\nLes novel·les estan ordenades per ordre alfabètic en funció de l’autor i el títol. Tots els llibres tenen un registre: números i lletres que els identifiquen.\nA més, si tens el carnet de la biblioteca de La Torre tens molts avantatges. Un dels més importants consisteix en què sinó tenen el llibre el demanen a una altra biblioteca i en quinze dies el tens.”\nIñaki Rubio, 2n B\nVISITA A LA BIBLIOTECA MESTRA MARIA ANTONIA DE TORREDEMBARRA.\nEls alumnes de 2n d'ESO que cursen la matèria optativa de LA REVISTA visitaran, el proper dijuos 10 d'octubre, les instal·lacions de la Biblioteca Mestra Maria Antonia de la nostra vila. Aniran acompanyats dels professors: Trini Ortega i Javier Gil. Seran rebuts per la directora Anna Merino i la bibliotecaria Macarena Traviesa.\nL'objectiu de la visita és conèixer el funcionament i els serveis d'una biblioteca. Alhora descobriran la diversitat de revistes que es poden trobar i com consultar-les.\nCONCURS-7 !. CASTELLS A TORREDEMBARRA\n9è Concurs de castells vila de Torredembarra\nPlaça del Castell, de les 10 del matí a les 3 de la tarda.\n1-Castellers del Poble Sec\n2-Castellers de la Sagrada Família\n3-Minyons de l'Arboç\n4-Nois de la Torre\n5-Castellers de Badalona\n7-Colla jove Xiquets de Vilafranca\n8-Tirallongues de Manresa\n9-Salats de Súria\n10-Castellers de Berga\n12-Torraires de Montblanc\nL'INSTITUT RAMON DE LA TORRE AMB EL MÓN CASTELLER.\nAnimeu-vos i aneu a omplir la plaça !!!!\nPIT I AMUNT!!!!\nL'objectiu d'aquesta sortida és fomentar la coneixença i la cohesió de l'alumnat en aquesta nova etapa que inicia en el nostre centre, així com establir lligams entre els tutors i l'alumnat que afavoreixin la comunicació dins i fora de l'aula.\nLa sortida consisteix en una visita al port pesquer i esportiu de Torredembarra, on visitaran les intal·lacions del port, el pòsit de pescadors i la llanxa de vigilància de la costa.\nL'activitat es farà el proper dimarts 22 d'octubre i permet un coneixement més profund de l'entorn marítim de la nostra vila.


Contracta amec > Assistència tècnica\nper multiplicar els teus èxits\nA amec, treballem en projectes de cooperació i agermanament enfocats a l' enfortiment institucional nacional de països tercers amb la pretensió d'un increment de les capacitats comercials, la competitivitat internacional i les relacions comercials bilaterals.\nLes entitats de desenvolupament empresarial tenen un paper molt important com a multiplicadors en la millora de la competitivitat i el desenvolupament de l'ecosistema industrial.\nLa nostra experiència es basa en programes desenvolupats al llarg de la història de la nostra associació en:\nMillora de l'impacte de les organitzacions empresarials\nMillora de la capacitat competitiva de les pimes\nLes nostres àrees d'experiència destacades per a aquesta tipologia de projectes són:\n• Governança associativa\nDisseny, integració i funcionament dels òrgans de govern de la teva entitat\nDesenvolupament i implementació de plans per assolir propòsits o objectius de la teva organització\nDesenvolupament de serveis\no Promoció internacional o Consultoria de negocis o Consultoria formativa o Competitivitat internacional\nCaptació de membres\nDiscurs i procediment per atreure als teus membres potencials\nFidelització de membres\nImplantació de l'avaluació contínua i utilitat de serveis\nTalent i digitalització\nEines necessàries per a la transformació del teixit empresarial i industrial.\nPer a la consecució dels objectius fixats, es realitzarà un treball en el qual ambdues parts estaran implicades. El programa d'agermanament consta de tres fases:\nIntercanvi entre les parts a les oficines d'amec. Es coneixerà en profunditat la manera de treballar de la nostra associació.\nDiagnòstic. S'elaborarà un informe tècnic sobre les àrees de millora o necessitats de l'entitat interessada. S'establiran fites per complir amb els objectius.\nImplementació de les millores planificades i anàlisi del projecte.\nTenim una àmplia experiència en projectes a mida d'enfortiment institucional i millora de competitivitat d'entitats i empreses. Amb més de 120 programes a mida per entitats de desenvolupament empresarial a tot el món.


B.B.Mansion Krabi Tailàndia - Ofertes d'hotels amb els MILLORS DESCOMPTES EN LÍNIA\n82/45 Matar Soi Krabi Road Thung long. Graveyard, Pak Nam., Ciutat de Krabi, Krabi, Tailàndia, 81000 - Veure al mapa\nTé alguna pregunta per a B.B.Mansion?\nMés informació sobre B.B.Mansion\nConstruit a l'any 2014, B.B.Mansion és un extra de distinció per a Krabi i una el·lecció intel·ligent per als viatgers. Tota l'emoció del centre de la ciutat és només a 1 km. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, B.B.Mansion és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, Zones públiques amb Wi-Fi, aparcament de cotxes, servei d'habitacions, transport hotel/aeroport.\nEls clients poden triar d'entre 20 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. B.B.Mansion és una elecció inteligents per a viatgers a Krabi, i ofereix una estada relaxant i sense molèsties.\nTots els tipus de viatgers (19)Parelles (11)Viatgers en solitari (5)Famílies amb infants grans (1)Grups (2)


L´ICPB ES MANIFESTA CONTRA LES DEVOLUCIONS MASSIVES DE REFUGIATS ACORDADES ENTRE LA UE I TURQUIA\nEl darrer 17 de març es va dur a terme una concentració davant la seu de l’Oficina de la Comissió Europea a Barcelona contra la vulneració dels drets humans dels refugiats. La protesta convocada per l’Associació Intercol·legial de Col·legis Professionals de Catalunya, que representa a més de 100 corporacions, va ser una resposta al pacte establert entre la Unió Europea (UE) i Turquia que preveu l’expulsió de totes aquelles persones que arribin irregularment a Grècia.\nDurant l’acte, es va lliurar el manifest ‘Vergonya, ni un minut més. Per una Europa dels Drets Humans i de les persones’ a la representació de la Comissió Europea a Catalunya i es va donar per iniciada la campanya impulsada per l'Associació Intercol·legial, de la qual forma part el Col·legi de Procuradors de Barcelona. Els diversos col·lectius reunits van reclamar a la UE una actuació d’acord amb el respecte dels drets fonamentals de les persones, entre els quals es troba el dret d'asil comunitari.\nLa Intercol·legial també va iniciar una recollida de signatures i va animar a col·legiats, partits polítics, entitats públiques i privades, ONGs i ciutadans a unir-se a la causa per tal de revertir la situació de crisi humanitària actual.\nPer fer-ho, només cal adherir-se online al manifest.


16 maig 2021 01:47\nLa Secció Segona de l'Audiència Provincial de les Balears ha citat aquest dijous a una vista prèvia un exregidor de l'Ajuntament d'Andratx acusat de prevaricació administrativa, entre d'altres delictes, per a qui la Fiscalia demana quatre anys de presó.\nSegons l'escrit del fiscal, entre gener de 2016 i febrer de 2017, l'exregidor va aprofitar les seves facultats de gestió i contractació en benefici propi i perjudici de l'Ajuntament.\nAixí, d'acord amb la Fiscalia, de manera contrària a la legislació administrativa, l'acusat va executar per si mateix o va donar ordres i instruccions als seus subordinats per a realitzar contractacions per a l'adquisició de subministraments a diverses empreses.\nEls subministraments no tenien justificació sobre la seva necessitat, ja que molts d'ells ja estaven contractats, existien en estoc als magatzems municipals o eren innecessaris. El cost d'aquestes contractacions realitzades supera els 28.000 euros.\nSegons la Fiscalia, aquests fets descrits constitueixen un delicte de malversació de cabals públics, un delicte continuat de prevaricació administrativa i un delicte de frau dels articles 436 i 74 del Codi Penal en la seva redacció després de la reforma de la LO 1/2015.\nAixí, el fiscal demana per a l'exregidor quatre anys de presó i inhabilitació especial per a tota ocupació o càrrec públic durant 15 anys. A més, reclama que l'acusat indemnitzi l'Ajuntament d'Andratx amb la quantitat de 14.812,56 euros.


Fes-te Jove Manlleu\nde juliol 28, 2017\nEls 296 de Manlleu - 7a Cursa Vertical al Campanar\nDimarts 8 d'agost de 2017 a les 6 de la tarda\nUn any més arriben Els 296 de Manlleu, la 7a Cursa Vertical al Campanar! Una cronoescalada explosiva de 296 graons amb sortida al fons de l'aparcament de la Plaça Fra Bernadí i arribada a dalt de tot del campanar de Manlleu i que tindrà lloc el proper dimarts 8 d’agost a les 6 de la tarda dins el marc de la Fes-te Jove. La inscripció és gratuïta. L’esforç és cosa teva. Anima't i participa-hi!\n- Els dorsals es podran recollir el dia d…\nFes-te Jove Manlleu, Catalunya, 2017


El cabrio de l'Amadeu De Mingo en un anunci\nAquestes fotos són dels preparatius de la filmació d'un anunci per a l'Ajuntament de Barcelona de la campanya "Barcelona Neta" que molt aviat veurem a diverses televisions. L'agència publicitària encarregada de fer l'anunci es va posar en contacte amb nosaltres perquè necessitaven un cabrio amb uns trets molt concrets, després d'unes quantes trucades, l'equip de filmació és va decantar finalment pel cabrio de l'Amic Amadeu de Mingo després de repassar exhaustivament totes les fotos dels cotxes dels nostres socis que hi ha exposades a la secció Els VW dels Amics.\nAquesta ha estat la tercera filmació d'un anunci en el 2004 en la que hi surten vehicles del nostre club, anteriorment la T2 de l'Andreu Cruixent i el 1302 del Toni Lopez han sortir en dos anuncis del Daníssimo de la casa Danone. Aquesta setmana un altre vehicle del nostre club estarà "implicat" en una filmació molt especial.... ben aviat us desvetllarem de que es tracta. (Desembre 2004)\nPolo AVWC- Regal pels socis AVWC\nAquest és el regal que tenim preparat enguany per a tots els socis, es tracta d'un polo de la marca "Fruit of the Loom" amb el logo del club brodat al pit. El podreu recollir a Tossa o si us animeu a anar-hi, també a Cap d'Adge, però si teniu ganes de lluir-lo abans poseu-vos en contacte amb nosaltres a avwc@hotmail.com. Les talles disponibles son: S - M - L - XL (Agost 2004)\nNoves samarretes del club\nAquestes són les noves samarretes que tenim per a tots els socis i aficionats que en vulguin\nTots aquest productes els trobareu a qualsevol concentració que organitzem o hi assistim, si voleu podeu encarregar-les enviant un mail a avwc@hotmail.com (Juny 2004)\nAssemblea general AVWC 2004\nEl passat dijous 25 de març es va celebrar la Assemblea General de Socis AVWC on després de 5 anys en el càrrec, el Marcel Olsina i el Marcos Navarro han decidit deixar d'exercir la presidència i la vicepresidència respectivament, passant el testimoni a una nova Junta Directiva escollida per unanimitat (Març 2004):\nEls moments previs abans de començar\nMarcel el "Sant President" que ens deixa després de 5 anys en el càrrec\nLa Junta Directiva anterior obrint la sessió\nEn Marcos acomiadant-se del càrrec tan informalment com ens te acostumats.\nEn Marcel acomiadant-se al més pur estil rapsoda... amb un Marcos embriagat per l'emoció\nEn Marcel fent-se creus de bon balanç social exposat per en Carles que continua a la nova Junta Directiva com a vicepresident.\nL'Enric fent el balanç econòmic de l'any 2003, continua com a tresorer a la nova Junta Directiva\nPart de la nova Junta Directiva prenent les regnes de l'Assemblea després dels dos comiats.\nRostres de cansament amb ganes d'acabar eren la nota dominant cap el final de la reunió\nL'Alexis - nou president - donant per tancada l'Assemblea General AVWC..\nEn acabar tot fent-la petar fent un petit pica-pica per despistar la gana.\nVolkswagens "Última edició" a Barcelona\nSi, si, si..... heu llegit bé, uns quants dels últims Escarabat de la sèrie especial "Última edició" sortits de la factoria mexicana de Puebla estan a Barcelona. Aquests models commemoratius del final de la producció de l'Escarabat han estat adquirits per la delegació espanyola de una empresa multinacional amb seu a Alemanya per obsequiar als seus caps directius i als seus millor clients.\nCom que tots els vehicles americans han de ser modificats tècnicament per poder ser homolagables a Europa segons les directrius de la UE, aquesta empresa s'ha posat en contacte amb en Jordi Ibáñez del Taller KDF de Barcelona per a què els hi faci les modificacions pertinents per a poder ser matriculables a Europa. (Gener 2004)


L’ajuntament de Manacor promou la millora de instal·lacions esporrives del municipi amb una inversió de 1’5 milions d’Euros – Rellevant.cat\nL’ajuntament de Manacor promou la millora de instal·lacions esporrives del municipi amb una inversió de 1’5 milions d’Euros\nL’Ajuntament de Manacor té a punt 17 projectes per a la millora de diferents instal·lacions esportives d’arreu del municipi, les quals “són necessàries perquè cada vegada són més els esportistes que utilitzen les diferents pistes i pavellons i perquè els clubs manacorins pugen de categoria, es professionalitzen i necessiten instal·lacions homologables i de qualitat”, explica el delegat municipal d’esports, Miquel Perelló.\nUn dels projectes més importants, pel que fa a l’abast i al pressupost de l’obra, és l’ampliació de l’edifici de la pista municipal d’atletisme que es troba situada devora la torre dels Enagistes. El projecte consisteix en la construcció d’un nou edifici d’uns 300 metres quadrats, el qual se situaria just al costat de l’edifici existent. Un edifici que, un cop acabada l’ampliació, arribaria fins a l’actual caseta prefabricada on se situen els jutges quan se celebren competicions oficials. En el nou edifici s’hi situaria un gimnàs perquè els atletes puguin completar el seu entrenament, un magatzem per poder guardar tot el material esportiu de les diferents disciplines atlètiques i una sala pels jutges on també s’hi instal·laria la tecnologia del “fotofinish”. I és que, tal com explica el delegat d’Esports “la pista de Manacor està en molt bones condicions i cada vegada s’hi celebren més competicions esportives a nivell de Mallorca i de Balears, per això i perquè els nostres atletes ho reclamen, creim que seria bo millorar-la i acostar-nos cada vegada més als paràmetres professionals”.\nAquest projecte té un pressupost de 360.000 euros i s’ha presentat a la línia d’ajudes que ofereix el Consell de Mallorca per a la millora d’instal·lacions esportives juntament amb altres 16 intervencions. Un altre d’aquests projectes és la millora de les pistes de vòlei del pavelló Bernat Costa, situat al complex de na Capellera. Allà s’hi instal·laran tribunes retràctils, es millorarà el paviment i s’hi adaptaran nous sistemes de seguretat. Aquestes actuacions que tenen un pressupost de 167.000 euros. “L’actuació que farem al pavelló Bernat Costa té com a causa l’ascens a la Superlliga que la passada temporada va aconseguir el Club Vòlei Manacor i vull deixar ben clar que des de l’Ajuntament tirarem endavant aquesta reforma i totes les que responen a les necessitats dels clubs que han ascendit de categoria encara que el Consell no es comprometi a finançar-les”, especifica el regidor d’Esports.\nUna altra de les reformes importants és el canvi de gespa del camp de futbol de la torre dels Enagistes, una actuació que té un pressupost de 215.596 euros. Però “les actuacions que impulsam des de la delegació d’Esports intenten tenir en compte tots els nuclis de població de Manacor i per això actuarem al Poliesportiu Miquel Àngel Nadal, al Poliesportiu Joan Gomis, al pavelló Bernat Costa, a na Capellera, a la pista de cala Murada, a l’equipament esportiu de Son Macià, a la pista d’atletisme, al pavelló de s’Illot, entre altres”, explica el delegat d’Esports. Unes actuacions que, en conjunt, tenen un pressupost de 1.437.876 euros.\nProgramació del Teatre d’Artà (setembre-octubre 2017)\nPresentació del llibre “L’hort de les rondalles mallorquines”\n30 d'agost de 2017 Ajuntament de Manacor Esports Deixa un comentari


Les millors rutes de Descalç a Espanya | Wikiloc\nExplora → Rutes Descalç → Espanya\nLes millors rutes de Descalç a Espanya\na prop de Geldo, Valencia (España)\nCxC Córrer per Catalunya Per la llera del Besòs i la del Congost. Barcelona, Sant Adrià del Besòs, Sta Coloma, Montcada i Reixac, Martorelles, Montmeló, Palou, Granollers. Començament urbà, després parc de la llera...\nCaminada d'uns 14 Km. De Can Ballús (Tiana)-finca particular- un corriol (amb traces de motos) puja des de darrere l'aparcament fins al coll dels Nou Pins. D'allí (vinya d'En Garcia Grau) la pista direcció a la pedrera d...\nBeret Montgarri corrent barefoot 10-agost-2013\nUn passeig familiar o una bon entrenament barefoot a 1800m d'altura per pistes en bon estat i prou d'hora per no trobar una gentada. Enorme aparcament al Pla de Beret i restaurant al refugi de Montgarri. Anem pel nord i ...\nVallgorguina - Moais - Dolmen de Pedra Gentil - Santa Eulàlia de Tapioles - Vallgorguina\nVolta pels variats i frondossos boscos al costat del Poble de Vallgorguina. Ruta circular que visita els Moais de fusta, el Dolmen de Pedra Gentil, l'esglèsia de Santa Eulàlia de Tapioles, Can Pradell i Can Clarens per ...\nHolas, Hem fet la ruta seguint les vostres indicacions, als nens els ha agradat molt. Però quan ja tornàvem i passàvem p...\nEstubeny - Anna\nEstubeny - Anna . No aconsellem seguir-la ja que ens hem fet un lio, buscat el Gorgos del biquingo, ja que els accessos, han estat força complicats. I hem tingut que tornar una estona per la carretera general de Anna a E...\nSant Feliu de Codines - Sant Miquel del Fai\nRuta fácil per arribar a Sant Miquel del Fai des de Sant Feliu de Codines. Al llarg del camí té panoràmiques de Sant Miquel del Fai i amplies vistes de tota la vall. El recorregut está totalment asfaltat, amb poc trànsi...\nITINERARI PER EDUCACÓ INFANTIL: BUSCANT ELS POUS DE GLAÇ DE LLIÇÀ DE VALL\nÉs un itinerari que ens permet descobrir una peça important del patrimoni històric del municipi tot passejant per indrets característics de la vila. El recorregut, que és lineal, s'inicia a la plaça de l'ajuntament i se...\nBenicàssim - Via Verde Paradise\nRuta simple i molt bonica que transcorre per la via verde des de Benicàssim fins Orpesa. La peculiaritat és anar al banc que van instal·lar fa uns anys on tenim una vista del mediterrani espectacular. Abans d'entrar al ...\nEntre Sabadell, Santiga i Polinya\nVolta descalç. Terreny força bo tot i que havia plogut no fa massa i encara hi havien zones toves. Paisatges molt macos.\nRefugi de Malniu - Puigpedrós descalç\nFeta 100% descalç, bon terreny. La major part es herba. La ruta de baixada no ha quedat ben gravada però es la mateixa que la de pujada per lo que he pensat que segueix sent interessant pujar-la. Algún petit proble...\n'València' - Jardins del Túria\na prop de Cami Fondo, Valencia (España)\nVolta pels jardins del Túria i centre de València amb fivefingers. A un ritme de 5,7 km/h contant les parades en els semàfors.\nBarefoot running per les Marines (Denia)\nBona platja per córrer descalç, amb sorra de gra fi (però no molt fi), encara que aquest dia tenia prou alga la qualcosa obligava a desviar-se per la sorra seca (prou més pesat). Des de la zona de l'Estanyó fins pasar la...\nRuta que més o menys resegueix el cami de ronda que va de Cadaquès a Port Lligat. Partint del centre del poble de Cadaquès segueixla costa pel costat esquerre amb vistes fantàstiques del poble. Al final la carretera gir...\nGorcs castell d’hostoles\nBonica ruta que ens porte al castell d’hostoles pasant per un gorc de riu brugent i despres del castellet un cim vaixarem per una xulada de sender , anirem al moli dels murris u les banyeres naturals , es curts pero mol ...\nAlmassora - Morral Park (rambla de la viuda)\nEtapa 2 de la ruta d'almassora al Penyagolosa. Indique descalç en l'activitat ja que he utilitzat unes sabatilles minimalistes, les Merrell Trail Glove 5, en 0 mm de drop i 11 mm de sola. El tram de la rambla amb pedres...\nRutes Descalç a Andalusia\nRutes Descalç a Aragó\nRutes Descalç a Astúries\nRutes Descalç a Cantàbria\nRutes Descalç a Castella i la Manxa\nRutes Descalç a Castella i Lleó\nRutes Descalç a Catalunya\nRutes Descalç a Ceuta\nRutes Descalç a Comunitat de Madrid\nRutes Descalç a Extremadura\nRutes Descalç a Galícia\nRutes Descalç a Illes Balears\nRutes Descalç a Illes Canàries\nRutes Descalç a La Rioja\nRutes Descalç a Melilla\nRutes Descalç a Múrcia\nRutes Descalç a Navarra\nRutes Descalç a País Basc


Quina és la manera òptima de comprar energia en el mercat liberalitzat? | ENERGESTIC\nEl procés de liberalització del mercat energètic a Espanya, iniciat l’any 1997, tenia com a principal objectiu introduir una sana competència en el sector que facilités la ruptura del monopoli energètic, l’optimització de preus i una millora substancial de la qualitat del servei.\nAl llarg d’aquests anys, hem pogut comprovar com l’oferta energètica s’ha multiplicat enormement, apareixent en el mercat una multitud d’empreses comercialitzadores que, aparentment, ofereixen sempre la millor proposta per als seus clients. En aquest escenari, és difícil, tant per a empreses com per a particulars, decidir quin ha de ser el procés de compra d’energia que aconseguirà el millor preu a cada moment; no obstant això, encara que pugui resultar estrany, la solució per a tots dos col·lectius és compartida, perquè la unió fa la força.\nL’agregació de consums energètics de consumidors diversos col·loca al conjunt en una posició de força, enfront de les empreses comercialitzadores que, d’enfrontar-se en solitari, mancaria completament. No obstant això, tan important com agregar consums és gestionar correctament el procés de compra, coneixent detalladament el mercat i les possibilitats que ofereix.\nEn aquestes circumstàncies, Energestic ha valorat les opcions més comunes per a la compra profesionalitzada d’energia, és a dir, la subhasta inversa i la compra amb sobre tancat. En el primer cas, les comercialitzadores participen en un procés de venda d’energia, limitat en el temps, en el qual competeixen entre elles reduint el preu progressivament fins a oferir el preu més baix. En el cas de la compra d’energia amb sobre tancat, el comprador o compradors especifiquen les seves necessitats en un document públic i les comercialitzadores energètiques envien les seves ofertes en un sobre tancat, fins a la seva obertura en un dia determinat en el qual s’estableix la que ha ofert el preu més competitiu.\nAmb l’objectiu de garantir els preus més competitius del mercat a cada moment, Energestic opta sempre per la compra col·lectiva amb sobre tancat. Al costat dels seus clients, estableix en un plec les condicions de la compra d’energia – preu mínim garantit, serveis addicionals, etc. -, convida a les principals comercialitzadores energètiques a participar en la licitació i, una vegada rebudes les ofertes i arribada la data límit, procedeix a l’obertura dels sobres davant notari, convertint el procés de compra en un dels més transparents del sector energètic espanyol.\nMitjançant aquest procés, Energestic garanteix sempre als seus clients una competència real entre comercialitzadores, que, participant en les mateixes condicions, es veuen obligades a enviar la seva millor oferta des d’un primer moment perquè, a diferència del que ocorre en les subhastes inverses, desconeixen completament els preus de la competència i no poden intuir el seu marge de reducció de preus.\nEn conclusió, la compra col·lectiva d’energia mitjançant un concurs amb sobre tancat i davant notari, com periòdicament organitza Energestic, és la forma més efectiva i transparent d’obtenir els millors preus energètics en el mercat espanyol.


Aquesta exposició vol donar a conèixer els principis del Comerç Just i els beneficis que aquest comporta pels productors i productores del Sud. A través de l’exemple del procés d’elaboració del Cafè de Comerç Just -des de la planta fina la tassa- es pretén sensibilitzar sobre les conseqüències, responsabilitats i alternatives que tenim com a consumidors i consumidores.\nEl cafè és un producte de consum habitual. La seva comercialització permet donar a conèixer la realitat dels productors d’una forma molt directa. Sensibilitzar i fomentar el consum responsable és una eina per a la transformació social.\nAquesta exposició consta de deu plafons -en format roll up- i es pot sol·licitar durant una o dues setmanes per centre escolar. A més, es pot col·locar també en instal·lacions que vagin més enllà de la comunitat educativa i que incloguin a la resta de la comunitat (al casal del barri, al centre cívic, etc.)\nA l’apartat RECURSOS trobareu una plantilla que podeu fer servir per informar als pares de la exposició, així com una fitxa per treballar-ho a classe.\nD’aquesta activitat se’n desenvolupen diverses propostes de serveis com fer un esmorzar escolar de Comerç Just, detectar les cafeteries i botigues del barri o municipi on comprar productes de Comerç Just, invitar a les famílies a veure l’exposició, explicar a l’alumnat més petit què és el comerç just….\nFitxa 3 Exposició\nFitxa 4 Exposició\nFitxa 5 Exposició\nVisionat: El cafè


Editorial: les altres obres que no havíem dit. – Castellvilarenc.info\nEditorial: les altres obres que no havíem dit.\nby Pere Sànchez 15/01/2017\nFa dues setmanes us vaig comentar a través d’aquest espai setmanal d’opinió, sobre les obres importants que tindríem aquest any 2017; vaig mencionar la piscina que aquesta setmana, que acabem, ja han quedat adjudicades i properament veurem l’inici d’aquests treballs de millora; també us vaig parlar de la nova sala de plens, casino biblioteca,etc..\nPerò una lectora, en llegir aquella editorial, ràpidament va contestar a una xarxa social, «i a la meva urbanització també en tindrem», te tota la raó del món, enguany les urbanitzacions de Castellbell i el Vilar, també tindran obres, el cert és que no se sap quan les faran, ja que no és la primera vegada que senten aquesta cantarella que dura anys i anys\nTot per un complicat procés que es porta arrossegant fa anys i que els polítics locals, depenen del color que siguin, només han mirat les paraules que els fets i la realitat és aquesta .\nDiuen que aquesta serà la definitiva, i si es així, quan sigui el moment, benvingudes seran.\nEl cafè de la Ràdio: Alcohol, drogues i joves.\nArriba l’onada de fred siberià


Finalitzada l'obra de urbanització i el paviment de terra estabilitzada SAULO SOLID a Quart. - Massachs - Obres i Paisatge Finalitzada l'obra de urbanització i el paviment de terra estabilitzada SAULO SOLID a Quart. - Massachs - Obres i Paisatge\nInici » Finalitzada l’obra de urbanització i el paviment de terra estabilitzada SAULO SOLID a Quart.\nLa terra estabilitzada és una alternativa de fer un paviment de formigó o un aparcament d’asfalt que produirien un impacte paisatgístic molt fort en la seva ubicació. L’estabilització mitjançant lligams i additius naturals amb el sistema certificat SAULO SOLID aconsegueix unes altes característiques tècniques i mecàniques amb un manteniment quasi inexistent.\nPer més informació o altres exemples d’obres pot consultar la pàgina: www.saulosolid.com\nPosted in Notícies.Tagged Quart.


La Fira Sant Miquel de Lleida d'enguany acollirà importadors d'un total de 10 països diferents\nLleida » Carme Quintana,Foto: Tony Alcántara\nDestaca la delegació de Bielorússia i també representants de la Índia, Kazakhstan, Uzbekistan, Kenya, Panamà i Sud-àfrica\nLa ciutat de Lleida acollirà del 26 al 29 de setembre la 65 edició de la Fira Agrària de Sant Miquel i la 34 del Saló Eurofruit enguany amb un fort component d’internacionalització. Segons van informar ahir en roda de premsa al Palau de Congressos de Lleida els organitzadors del certamen, l’esdeveniment aquest any comptarà amb la presència d’empreses del sector agrícola de Bielorússia, Índia, Kazakhstan, Kenya, Marroc, Panamà, Sèrbia, Sud-àfrica, Uzbekistan i Xile.\nEs tracta de distribuïdors i importadors d’aquests 10 països que mantindran durant la fira reunions amb diferents empreses de Lleida amb l’objectiu de tancar operacions i obrir nous mercats.\nLa Fira assolirà en aquesta edició el 100% d’ocupació amb un total de 360 expositors repartits en una superfície de 54.000 metres quadrats. En el marc del certamen s’han organitzat una seixantena de jornades, activitats i congressos per debatre sobre diferents temes relacionats amb l’agricultura i la fruticultura.\nEntre els principals sectors que estaran representats al certamen hi ha el d’agricultura de precisió, maquinària agrícola, equipaments i serveis per a l’agricultura i la ramaderia, productes i aliments de proximitat, embalatge, viveristes, defensa vegetal, maquinària industrial, protecció antipedra, sistemes auxiliars, reg, drons i automoció, entre altres.\nLa roda de premsa de presentació de la nova edició de la Fira va anar ahir a càrrec de l’alcalde de Lleida, Miquel Pueyo; el president de la Diputació de Lleida, Joan Talarn, el delegat del Govern de la Generalitat a Lleida, Ramon Farré, i el president de la Cambra de Comerç i Indústria de Lleida, Jaume Saltó.\nL’alcalde de Lleida, Miquel Pueyo, va destacar el fort arrelament de la Fira Sant Miquel de Lleida tot recordant que aquest any ja serà la 65 edició i ressaltà també el component de la seva internacionalització indicant en aquest sentit que enguany una delegació al més alt nivell de Bielorússia visitarà Lleida.\nPer la seva part el president de la Diputació de Lleida, Joan Talarn, afirmà que la Fira Sant Miquel “és la Fira en majúscules i és un referent en el sector agrícola, convertint-se en un important aparador del territori on es veu la capacitat productiva que tenim”.\nEl delegat del Govern de la Generalitat a Lleida, Ramon Farré, destacà el caràcter internacional de la Fira i el seu component de transferència tecnològica “ja que entrem de ple en l’agricultura de precisió”·.\nEl president de la Cambra de Comerç i Indústria de Lleida, Jaume Saltó, va manifestar que “no hem de tenir por a la internacionalització” i va llançar el missatge de la necessitat de fer una “gran aposta per les noves tecnologies”.\nLa inauguració oficial de la Fira es farà el dijous dia 26 de setembre a les 11.15 hores i l’acte estarà presidit per la consellera d’Agricultura de la Generalitat, Teresa Jordà. La cloenda es farà el diumenge dia 29 de setembre al Saló de Congressos de Fira de Lleida sota la presidència de la directora general d’Agricultura de la Conselleria d’Agricultura, Elisenda Guillaumes.


El Punt verd de Porto Cristo tancarà les portes el pròxim 1 de novembre | Ajuntament de Manacor\nEl Punt verd de Porto Cristo tancarà les portes el pròxim 1 de novembre. L'Ajuntament de Manacor ha pres aquesta decisió perquè no pot garantir que es compleixin els estàndards ambientals que correspondrien a una instal·lació d'aquestes característiques i tampoc no hi pot fer les inversions necessàries per regularitzar-ne la situació. El que ho impossibilita és la situació urbanística del Punt verd i la manca d'alternatives. «La manca de planificació urbanística ens condemna a haver de tancar el Punt verd de Porto Cristo», ha assegurat el delegat de Medi Ambient, Sebastià Llodrà, que ha recordat que el Pla General no contempla aquesta instal·lació a Porto Cristo, ni tan sols els terrenys on actualment està situat.\nEl Punt verd de Porto Cristo fa onze anys que es va ubicar de manera provisional a uns terrenys urbanitzables de propietat privada confrontants amb el poliesportiu de l'IES Porto Cristo, mentre es feien les obres de reforma de la plaça del Sol i de la Lluna, que era on fins aleshores hi havia una petita deixalleria. El Punt verd, però, mai no tornà a la seva ubicació original i, onze anys després, continua a la parcel·la de devora l'institut de Secundària. Durant aquests anys no hi ha hagut cap classe de conveni formal ni document que acrediti aquesta cessió entre la propietat i l'Ajuntament de Manacor, el que impossibilita que es pugui autoritzar cap classe de despesa a aquests terrenys per millorar-ne la situació. «El Punt verd ha estat els darrers onze anys sense cap paper, zero, ni un conveni ni un contracte», ha explicat Llodrà. La manca de formalització de la situació amb la propietat privada impossibilita que l'Ajuntament hi pugui fer cap de les inversions necessàries per donar resposta a les denúncies de particulars que han motivat l'obertura d'expedients per part del Seprona i dels Agents de Medi Ambient i que principalment haurien de consistir en el perímetre i tancat de la instal·lació amb l'objectiu d'evitar que hi pugui entrar gent a desmuntar electrodomèstics o deixar enderrocs, així com la pavimentació de la zona per tal d'evitar filtracions al subsòl. «Necessitam poder donar resposta ambiental a aquesta situació, però sense cap conveni l'Ajuntament no hi pot invertir ni un euro per fer cap de les tasques necessàries per poder-lo autoritzar», ha afegit Llodrà.\nLa manca de planificació urbanística impossibilita que, davant aquesta situació, l'Ajuntament de Manacor compti actualment amb una alternativa pel que fa a la ubicació del Punt verd, ja que aquesta instal·lació no consta al Pla General. «Encara que no hi hagués hagut denúncies, aquest Punt Verd no hauria d'haver funcionat com ho ha fet els darrers onze anys perquè no està fet a l'altura de zones com Porto Cristo o s'Illot», ha explicat Llodrà. Els expedients s'obriren a la primavera de 2021, però el departament de Medi Ambient ja havia requerit solucions des de feia un any. En primer lloc, s'explorà l'escenari de regular la situació mitjançant un conveni amb la propietat dels terrenys on s'ubica, però les converses no varen fructificar. En segon lloc, es sol·licità al departament d'Urbanisme que cercàs ubicacions alternatives. Actualment es treballa en aquesta línia: trobar una parcel·la d'entre 2.000 i 3.000 metres quadrats que pugui acollir el servei amb totes les condicions adequades i necessàries per poder ser autoritzat per part de la Conselleria de Medi Ambient. L'antiga ubicació de la plaça del Sol i de la Lluna es descarta donades les condicions de zona d'esbarjo, infantil i residencial i les molèsties que els camions de gran tonatge podrien causar als veïns.\nDavant aquesta situació, el departament de Medi Ambient ha preparat una bateria de solucions per continuar prestant el servei als ciutadans a partir de l'1 de novembre i que es basen en quatre eixos. En primer lloc, ja s'està fent feina per restituir la zona al seu estat previ, eliminar enderrocs i el material que hi quedava. D'altra banda, també es potenciarà el servei de recollida de voluminosos a domicili, un servei que ja funciona sis dies a la setmana. En tercer lloc, es preveu augmentar la presència de la deixalleria mòbil a la zona costanera, ampliant el servei a Porto Cristo. Finalment, s'incrementarà la vigilància i la neteja a la zona, amb els serveis municipals de neteja i amb la Policia Local. Així mateix, aquestes setmanes prèvies al tancament hi haurà reunions informatives amb els veïns de Porto Cristo i de s'Illot per traslladar-los totes aquestes novetats. Llodrà considera que «la resposta que donam soluciona el problema al gran gruix de ciutadans de la zona costanera».\nEls delegats de Medi Ambient i Zona Costanera, Sebastià Llodrà i Sebastià Nadal, s'han reunit aquest dilluns amb totes les forces polítiques, per traslladar-los la decisió, que «comprenen i es fan càrrec de la situació perquè heretam la nul·la planificació quant a residus dins Porto Cristo». Per la seva banda, el delegat de la Zona costanera, Sebastià Nadal, ha assegurat que «tots tenim molt clar que tant a Porto cristo com a s'Illot hi ha d'haver un Punt verd, però ha de ser una instal·lació que reuneixi totes les condicions per poder ser autoritzat per part de la Conselleria de Medi Ambient. Som conscients que hi ha de ser, però no a qualsevol preu ni de qualsevol manera perquè de fer-ho només faríem créixer més aquest monstre».\nEl Punt verd de Porto Cristo s'havia convertit en pol d'atracció de ciutadans d'altres municipis i d'enderrocs d'obra il·legal. Tant és així que la zona d'influència de la instal·lació representa el 20% de la població del municipi, tot i que la factura d'enderrocs suposa el 50% del que paga el Punt verd de Manacor, el que demostra que el que es recull d'enderrocs està sobredimensionat. Els darrers temps ja s'havia limitat l'accés als ciutadans del municipi i la decisió de tancar també es traslladarà als Ajuntaments de la zona.\n«Al 95% de la gent que ho fa bé i que compleix, les solucions que plantejam són efectives: recollida domiciliària i deixalleria mòbil. Però no renunciam a un Punt verd com es mereix la zona, i en això feim feina. Som ambientalment contundents i cercam una ubicació definitiva on el tractament de residus pugui ser l'idoni», ha conclòs Llodrà.


Mercat de Nadal dissabte al centre històric de Tàrrega\nActualitzada 15/12/2016 a les 09:14\nProductes i tallers per a tota la família\nUn moment de la presentació ahir al consistori.\nEls comerços del centre històric de Tàrrega celebraran aquest dissabte la cinquena edició del Mercat de Nadal. A l’oferta habitual dels establiments de la zona se sumaran 25 parades distribuïdes entre la plaça Major, el carrer Major i la plaça de Sant Antoni, un eix en el qual s’agruparan articles d’artesania nadalenca, manualitats, bijuteria, sector tèxtil i alimentació, entre altres productes. Aquesta proposta, que tindrà lloc entre les onze del matí a nou de la nit, vol atreure visitants a la zona antiga de la localitat durant les festes. Per aconseguir-ho, també s’han preparat diverses activitats gratuïtes per a tota la família com una xocolatada popular amb La Fal·lera Gegantera o el CagaTió gegant.\nAixí mateix, el Museu Comarcal de l’Urgell s’afegeix al programa oferint una visita guiada a l’exposició Joc i joguines a l’antiguitat i organitzarà un taller familiar de jocs tradicionals.\nLa mostra és una producció itinerant d’Arqueoxarxa que recull 130 peces arqueològiques que tracen l’evolució del joc i dels joguets des de l’antiguitat fins al segle XV, amb peces d’origen grec, iber, romà i medieval.


Quins temes es tractaran a les Taules d'Actualitat d'Infarma 2019? - Blog COFBBlog COFB\nEstàs aquí: Inici > INFARMA > Quins temes es tractaran a les Taules d’Actualitat d’Infarma 2019?\nFalten menys de dues setmanes perquè més de 30.000 professionals del sector farmacèutic es reuneixin a la 31a edició del Congrés i Saló Europeu d’Oficina de Farmàcia, Infarma Barcelona 2019, organitzat pels Col·legis de Farmacèutics de Barcelona i Madrid, i Interalia.\nUn dels formats centrals d’aquesta cita europea, que tindrà lloc del 19 al 21 de març al recinte Gran Via de Fira Barcelona sota el lema “La salut ens connecta”, seran les taules d’actualitat exclusives per a congressistes, a través de les quals es podrà reflexionar i intercanviar punts de vista sobre 7 temes de l’actualitat farmacèutica. Aquests i altres actes es poden consultar al Programa disponible al web del Congrés i Saló. Alhora, al canal de YouTube d’Infarma hi ha disponibles 11 vídeos en què els presidents dels COFB i COFM, la directora del Congrés, els moderadors de les taules d’actualitat i el conferenciant inaugural donen més informació sobre el contingut del Congrés i per què és interessant assistir-hi.\nDe dreta a esquerra: la directora del Congrés, Francisca Aranzana; el president del COFB, Jordi De Dalmases i el president del COFM, Luis González.\nQuins temes es tractaran a les Taules d’Actualitat?\nNovetats en l’àmbit del medicament\nTres d’elles aniran lligades a les novetats existents en l’àmbit del medicament. Així, s’abordaran les causes dels desproveïments dels medicaments i les possibles solucions, una problemàtica que afecta a tots els agents implicats en la cadena del medicament, com són la farmàcia, la indústria, la distribució, les administracions i els pacients. També es farà balanç, un mes després que es posés en marxa, del Sistema de Verificació de Medicaments SEVeM (taula patrocinada per Grupo Cofares) i es debatrà sobre l’impacte del Brexit en la farmàcia comunitària.\nL’àmbit del medicament tindrà un espai destacat a les Taules d’Actualitat d’Infarma.\nLes noves tecnologies a la farmàcia comunitària\nEl paper de les noves tecnologies també ocuparà un lloc rellevant a la programació, com en el cas de les taules d’actualitat sobre internet i els canvis de comportament del consumidor o com pot ajudar la distribució als reptes del comerç electrònic. A la primera taula, els ponents debatran sobre com afecta la realitat d’internet i la compra online a l’oficina de farmàcia. A la segona, també s’incidirà en aquest punt, i es tindran en compte les alternatives que es poden oferir des de la farmàcia i l’àmbit de la distribució.\nNúria Bosch i Antoni Torres moderaran les diverses reflexions sobre qüestions relacionades amb internet i el comerç electrònic.\nL’atenció domiciliària i els models d’implantació de residències\nFinalment, els congressistes podran assistir a dues ponències relacionades amb el vessant assistencial de la professió, com la taula on es posarà en valor l’atenció domiciliària vs el servei a domicili i en què s’intentarà donar resposta a la qüestió: què podem fer i què arrisquem?\nPilar Gascón i Jordi Casas moderaran intercanvis d’opinió i punts de vista sobre qüestions com l’atenció domiciliària o els models d’implantació de residències, en què els farmacèutics poden desenvolupar un rol important.\nLa cronicitat i l’envelliment són dos grans reptes que afronta el sistema sanitari, per això és important conèixer el paper que podrà jugar el farmacèutic comunitari integrat dins d’equips multidisciplinaris d’atenció a domicili. Les residències i els seus models d’implantació també tindran presència dins d’aquest àmbit de discussió, posant èmfasi en el paper essencial que juga el farmacèutic i en com pot atendre les persones grans que estan ingressades en residències.\n“Innovació en Salut”, ponència inaugural\nLa conferència inaugural del Congrés, patrocinada per Grupo Cofares, titulada “Innovació en Salut”, anirà a càrrec del Dr. Julio Mayol, director mèdic de l’Hospital Clínico San Carlos i professor de cirurgia de la Universitat Complutense de Madrid. Mayol partirà de la premissa que la innovació és imprescindible per progressar i que no només està relacionada amb la implantació de les noves tecnologies, destacarà el paper del farmacèutic comunitari en aquest àmbit i proposarà reptes a la manera convencional de pensar per canviar d’un model de prestació de servei a un de generació de valor per a pacients i ciutadans.\nLa innovació també estarà present a Infarma a través d’#Infarmainnova. Les 10 idees finalistes que donen resposta a 5 dels grans reptes de la farmàcia comunitària es presentaran el 20 de març a l’espai Àgora-Infarmainnova, en un acte en què es coneixeran les 3 guanyadores.\nInfarma Solidari: concert benèfic per millorar el servei de farmàcia a Etiòpia\nEn el marc d’Infarma, el pròxim 19 de març, a la Sala Luz de Gas de Barcelona, tindrà lloc el concert benèfic per recaptar fons per al projecte “Supervisió del servei de Farmàcia de l’Hospital de Gambo a Etiòpia”, de la Fundació El Alto. L’esdeveniment anirà a càrrec del grup de música Los Manolos i les entrades ja estan disponibles a www.infarma.es/infarma-solidario.\nQuines xifres es preveuen?\natenció domiciliària Atenció farmacèutica Congrès Congrés i Saló desproveïment farmacèutics Farmàcia farmàcia comunitària Infarma 2019 Infarma Barcelona medicaments programa científic residències SEVeM taules d'actualitat


L’anàlisi de juny i juliol descarten la presència del coronavirus a les aigües residuals de Vinaròs | Canal56 Notícies\nInicio Vinaròs L’anàlisi de juny i juliol descarten la presència del coronavirus a les aigües residuals de Vinaròs\non: 03/08/2020 En: Vinaròs\nA Vinaròs continuen en marxa les proves a les aigües negres, gràcies al conveni signat el passat mes de maig entre l’Ajuntament i l’empresa FACSA. Recordem que la finalitat de l’anàlisi és detectar una possible presència del material genètic de SARS–CoV-2, causant del coronavirus, i així poder controlar possibles rebrots, en cas de produir-se.\nCal destacar que l’anàlisi els assumeix l’empresa sense que suposen cap despesa per a l’Ajuntament. Les proves es realitzen en les aigües i fangs i es basen en l’extracció de l’ARN de la mostra per al posterior anàlisi al laboratori. Totes s’han realitzat fins al dia d’avui descarten la presència del coronavirus a Vinaròs.


Estructura del Postgrau — Institut de Ciències de l'Educació — UPC. Universitat Politècnica de Catalunya\n≡ Professorat UPC\nSou a: Inici / Professorat UPC / Programa de Postgrau: Ensenyament Universitari en Ciències, Tecnologia, Enginyeria i Matemàtiques (STEM) / Estructura del Postgrau\nEl postgrau es configura en un programa formatiu de 15 ECTS, distribuïts en tres grans blocs:\n6 ECTS de matèries bàsiques o troncals\n3 ECTS de matèries complementàries\n6 ECTS de projecte\nEls 6 ECTS de matèries bàsiques constitueixen per si mateixos un curs de formació continuada amb títol propi de l’FPC. El cursos que s’ofereixen inclouen una part presencial, una part de treball personal i una part de tutoria del ponent, que pot variar quant a proporcions segons el curs però que cal realitzar en tots els casos.\nDescripció dels blocs dels Postgrau\nBloc 1: Matèries bàsiques o troncals (6 ECTS)\nEn els cursos d’aquest bloc es treballen sis competències bàsiques del professorat universitari. N´hi ha d’obligatoris i d’optatius, els quals s’han d’anar cursant fins a arribar als 6 ECTS.\nBloc 2: Matèries complementàries (3 ECTS)\nBloc de coneixements complementaris que complementen la part de matèries bàsiques i que es poden escollir entre tota l’oferta de l’ICE prèvia acceptació de la direcció del programa, i que poden anar variant cada any.\nBloc 3: Projecte (6 ECTS)\nLa temàtica i l’àmbit d’aplicació del projecte de fi de postgrau s’ha acordar amb el tutor i inclou el seguiment per part d’aquest.\nPer cursar els crèdits del bloc de matèries obligatòries cal inscriure’s en els cursos específics que l’ICE programa amb aquesta finalitat. En la taula següent es mostren els cursos que composen el bloc de matèries bàsiques o troncals.\nCURS / ASSIGNATURA\nPlanificació i gestió de la docència\nDisseny d'assignatures basat en competències 17\nPuc actualitzar, activament, la meva metodologia docent? Implicacions i exemples 25\nTeoria i pràctica del treball en equip 13 3\nInnovació docent: que és i com és 8\nCurs per a la formació en habilitats socials del docent universitari\nComunicació docent 19\nMetodologies per desenvolupar una innovació o investigació en STEM 18\nHores totals part obligatòria 125\nPer realitzar la part de matèries complementàries cal escollir i inscriure’s en els cursos de l’ICE que es vagin programant a tal efecte. Alguns dels cursos que s’inclouen dins del bloc d’assignatures optatives:\nReducció del treball del professor\nRecursos teatrals per al professorat\nDisseny d'instruments i estratègies per a l'avaluació formativa\nEl nostre estil docent a escena\nAprofitar Twitter per treballar competències genèriques i específiques\nEl feedback en l'avaluació: un indicador de la qualitat de l'aprenentatge\nCom fer un vídeo didàctic\nEl portfoli docent, la millora a partir de la reflexió i l'autoconeixement\nNoves tecnologies docents d'aprenentatge electrònic\nSeminari Trànsit de la Secundària a la Universitat\nPropers cursos oberts\n Hores totals, entre presencials, a distància i de tutoria\n« Anterior: Programa de Postgrau: Ensenyament Universitari en Ciències, Tecnologia, Enginyeria i Matemàtiques (STEM) Següent: Extensió i durada del programa »


Si us plau: deixeu les escoles i les famílies en pau\n«Els grans experts del Partit Popular en adoctrinament no n’han tingut prou a culpabilitzar les escoles, sinó que ara han començat a criminalitzar també les famílies»\nPer: Ana Ayuste i Jaume Trilla\nEl Partit Popular, des de fa temps, no para de criticar el sistema educatiu de Catalunya. Fa uns dies, García Albiol va dir, literalment, que en la majoria de les escoles catalanes s’educa els infants per a odiar Espanya. Els populars veuen ara adoctrinament per tot arreu, menys en els llocs on realment n’hi ha. I aquest adoctrinament –el real i ben demostrable–, no el veuen perquè és el que promou i practica impunement el Partit Popular mateix. Però, sobre el suposat adoctrinament escolar en relació al ‘procés’ i sobre l’adoctrinament que realment practica el Partit Popular, no en parlarem aquí, atès que aquests dies ja hem pogut publicar-ne algun article.\nEls grans experts del Partit Popular en adoctrinament no n’han tingut prou de culpabilitzar les escoles dels fets que se succeeixen, sinó que ara han començat a criminalitzar també les famílies. Això ha dit el ministre de l’Interior, Juan Ignacio Zoido (9.11.2017): ‘Em fa vergonya que hi hagi pares que facin servir aquests nens amb cartells demanant llibertat per a presos polítics.’ El ministre ha esperonat també la Fiscalia de Menors per tal que faci seva la causa: ‘Per coses menors ha intervingut, la Fiscalia.’ I, com no podia ser d’una altra manera, García Albiol de seguida ha assumit l’encàrrec del seu ministre i ha dit que ell mateix denunciaria les famílies i els educadors (‘fanatitzats’) que, segons ell, ‘van fer servir fills i nens com a escuts humans’. Pel líder dels populars catalans, hauria de recaure ‘la sanció més severa i dura’ sobre aquests adults per tal que escarmentin.\nSi hem de ser francs, tot i que el dimecres de l’aturada general els sotasignats vàrem decidir afegir-nos a la vaga i participar en alguna de les mobilitzacions convocades, a aquests actes, no hi vam anar amb la nostra filla (onze anys). I si no vàrem anar amb ella va ser per un únic motiu: la seva resistència a anar-hi. La nostra filla, com segurament molts altres infants, va quedar molt impressionada i espantada després d’haver vist per televisió, el dia 1 d’octubre, la brutalitat de les forces policíaques espanyoles. Una violència que, sota les ordres del ministre Zoido, van exercir en contra de molts ciutadans de Catalunya –grans i joves– que de manera absolutament pacífica només pretenien dipositar un paperet dins d’una capsa. Les paraules del ministre i del seu seguidor García Albiol són expressives d’una demagògia i un cinisme realment impresentables. És com dir: ‘No aneu amb criatures a actes independentistes, que ja m’encarregaré jo que, si hi aneu, en sortiu ben escaldats, tant elles com vosaltres’.\nSenyors Albiol i Zoido, no hi ha cap mal en el fet que els infants participin amb els seus pares en manifestacions independentistes o per reclamar l’alliberament de presos polítics. Com tampoc no hi ha cap mal en el fet que en els centres educatius es parli del que passa aquests dies a Catalunya. Aquestes coses poden contribuir positivament a la formació d’una ciutadania compromesa amb la defensa de les llibertats democràtiques i els drets humans. Una formació que té lloc per mitjà dels procediments sempre més eficaços: l’exercici d’aquests drets i llibertats i l’exemple vivent dels ciutadans que s’atreveixen a mobilitzar-se, de manera inequívocament pacífica, quan se’ls pretén reprimir mitjançant la força bruta, l’empresonament i les amenaces. Si us plau, senyors del Partit Popular i dels partits que els acompanyen: deixeu tranquil·les les escoles i les famílies; no continueu criminalitzant mestres i papes i mames.\nAna Ayuste, vice-degana de la Facultat d’Educació de la Universitat de Barcelona.\nJaume Trilla, catedràtic de la Facultat d’Educació de la Universitat de Barcelona.


Risc Radiològic (IV). Protecció Radiològica | Consultoria Tècnica Transversal\nRisc Radiològic (IV). Protecció Radiològica\nHome Plans d'Autoprotecció a Catalunya Risc Radiològic (IV). Protecció Radiològica\nBy Narcís Picanyol | Plans d'Autoprotecció a Catalunya | 0 comment | 14 desembre, 2011 | 0\nL’objecte d’estudi de la protecció radiològica és el conjunt de normes legals, mètodes i mesures necessaris per protegir-se dels efectes nocius de les radiacions ionitzants en les activitats habituals, en les quals les exposicions són previsibles, i en les situacions potencials, en que no hi ha certesa del que pot passar.\nEn protecció radiològica es consideren tres tipus d’exposició a les radiacions ionitzants:\nExposició laboral. Exposició en el treball i com a conseqüencia, principalment, del treball.\nExposició mèdica. Exposició com a conseqüencia dels tractaments o diagnòstics mèdics.\nExposició del públic. Qualsevol exposició que no sigui ni laboral ni mèdica.\nEl sistema de protecció es basa en els principis següents:\nJustificació de les activitats que comportin un augment de l’exposició de les persones a les radiacions ionitzants. Els beneficis derivats d’aquestes activitats han de compensar els detriments que originin.\nOptimització de la protecció (ALARA). El valor de les dosis individuals, el nombre de persones exposades i la probabilitat que hi hagi exposicions potencials ha de ser, tenint en compte els factors socials i econòmics, el més baix possible.\nLimitació de la dosi i del risc individual. S’ estableixen uns límits de la dosi que separin les exposicions que es consideren tolerables de les que són inacceptables i també s’han de controlar els riscs en el cas de les exposicions potencials.\nActualment el límit de dosi efectiva recomanat és d’l mSv a l’any per a l’exposició del públic i de 20 mSv a l’any, fent la mitjana en períodes de 5 anys, per a l’exposició laboral.Els límits equivalents de dosi anual per al cristal·lí dels ulls són 15 mSv per a l’exposició del públic i 150 mSv per a l’exposició laboral. Aquests límits, per al cas de la pell, són 50 mSv i 500 mSv, respectivament.\nLes DOSIS que rebrà la persona estaran doncs condicionades per tres factors;\nDistància entre la font i la persona.\nEl temps d’exposició que significarà un augment de risc amb l’augment del temps.\nBlindatge de la font.\nLlindars de dosi a partir dels quals els efectes sobre òrgans o teixits són aguts (efectes deterministes);\nteixit Dosi absorbida\nprojectada per un òrgan o teixit en menys de dos dies (Gy)\nCos sencer (moll de l’os) 1\nGlàndules tiroides 5\nLimits de dosi pels treballadors exposats (art. 9 RD 783/2001)\n1. El límit de dosi efectiva per a treballadors exposats és de 100 mSv durant tot període de\ncinc anys oficials consecutius, subjecte a una dosi efectiva màxima de 50 mSv en qualsevol any oficial.\n2. Sense perjudici del que disposa l’apartat 1:\na) El límit de dosi equivalent per al cristal·lí és de 150 mSv per any oficial.\nb) El límit de dosi equivalent per a la pell és de 500 mSv per any oficial. Aquest límit s’aplicarà\na la dosi ponderada sobre qualsevol superfície d’1 cm2, amb independència de la zona exposada.\nc) El límit de dosi equivalent per a les mans, avantbraços, peus i turmells és de 500 mSv per any\nProtecció especial durant l’embaràs i la lactància (art. 10 RD 783/2001)\n1. Tan aviat com una dona embarassada comuniqui el seu estat al titular de la pràctica, la protecció\ndel fetus ha de ser comparable a la dels membres del públic. Per això, les condicions de treball de la dona embarassada han de ser tals que la dosi equivalent al fetus sigui tan baixa com sigui raonablement possible, de manera que sigui improbable que aquesta dosi excedeixi d’1 mSv, almenys des de la comunicació del seu estat fins al final de l’embaràs.\n2. Des del moment en què una dona, que es trobi en període de lactància, informe del seu estat al titular de la pràctica, no se li assignaran treballs que suposin un risc significatiu de contaminació radioactiva. En aquests casos s’ha d’assegurar una vigilància adequada de la possible contaminació radioactiva del seu organisme.\nLímit de dosis per a persones en formació i estudiants (art. 11 RD 783/2001)\n1. Els límits de dosis per a les persones en formació i els estudiants majors de divuit anys\nque durant els seus estudis hagin d’utilitzar fonts, seran els mateixos que els dels treballadors exposats que estableix l’article 9.\n2. El límit de dosi efectiva per a persones en formació i estudiants amb edats compreses entre setze i divuit anys que durant els seus estudis hagin d’utilitzar fonts, és de 6 mSv per any oficial.\nSense perjudici d’aquest límit de dosi:\na) El límit de dosi equivalent per al cristal · lí és de 50 mSv per any oficial.\nb) El límit de dosi equivalent per a la pell és de 150 mSv per any oficial. Aquest límit s’aplicarà\na la dosi amitjanada sobre qualsevol superfície d’1 cm2, amb independència de la zona exposada.\nc) El límit de dosi equivalent per a les mans, avantbraços, peus i turmells és de 150 mSv per any\n3. Els límits de dosis per a les persones en formació i els estudiants que no estiguin sotmesos a les disposicions previstes en els apartats 1 i 2 són els mateixos que els que estableix l’article 13 per als membres del públic.\nLímits de dosis per als membres del públic (art. 13 RD 783/2001)\n1. El límit de dosi efectiva per als membres del públic és d’1 mSv per any oficial. No obstant això, en\ncircumstàncies especials, el Consell de Seguretat Nuclear pot autoritzar un valor de dosi efectiva més elevat en un únic any oficial, sempre que la mitjana durant cinc anys oficials consecutius no sobrepassi 1 mSv per any oficial.\na) El límit de dosi equivalent per al cristal · lí és de 15 mSv per any oficial.\nb) El límit de dosi equivalent per a la pell és de 50 mSv per any oficial. Aquest límit s’aplica a la dosi amitjanada sobre qualsevol superfície cutània d’1 cm2, amb independència de la superfície exposada.\nLaboratori SCAR a Cerdanyola\nrisc, risc nuclear, risc radiològic


La campiona del món va ser molt superior a Hongria, que va resistir gràcies al recolzament de 60.000 seguidors\nDembélé, que va entrar a la segona part com a revulsiu, va acabar substituït per unes molèsties\n19 de de juny del 2021. 17:45\nLa selecció hongaresa va sorprendre la francesa a l’arrencar-li un empat aquest dissabte (1-1) en el partit de la segona jornada del grup F de l’Eurocopa, disputat a Budapest amb 60.000 espectadors a les grades.\nAttila Fiola es va erigir en l’heroi d’Hongria quan va avançar els seus, rere una bona paret amb Roland Sallai, just abans del descans (m. 45), mentre que el blaugrana Antoine Griezmann va aconseguir el gol de l’empat francès (m. 66) després d’una bona acció de Mbappé.\nLa campiona del món va ser clarament superior al bloc magiar, especialment a la primera part, en la qual va errar diverses ocasions. El madridista Benzema no va estar especialment encertat. En canvi, el quadro hongarès va marcar en la seva primera oportunitat.\nAl minut 59, Dembélé, que acabava d’entrar per una aturada Rabiot, va estavellar una pilota al pal en la primera arribada a l’àrea. El jugador del Barcelona va haver d’abandonar el camp al 87 a causa d’una lesió muscular.\nL’empat francès va arribar en una jugada afortunada. Lloris va treure un llarguíssim servei de porta que la defensa hongaresa no va saber atallar, la pilota va arribar a Mbappé, que va centrar ras, però després d’un rebuig d’un defensa la pilota va quedar morta i Griezmann va marcar a plaer.\nA la caça de Platini\nAquest és el setè gol de Griezmann en una fase final d’una Eurocopa, empatant amb l’anglès Alan Shearer, i només per darrere de Platini amb nou i Cristiano Ronaldo amb onze.\nEl partit va ser després d’anada i tornada, amb els hongaresos buscant les seves opcions i sense especular amb el marcador, mirant de jugar, malgrat les seves limitacions, i plantant cara als campions del món.\nUna altra jugada de vertigen de Mbappé per l’esquerra dins de l’àrea va acabar amb un xut que Gulacsi va rebutjar. De nou, com contra Portugal, el porter de l’RB Leipzig va ser un dels millors del seu equip i fonamental per arrencar un empat històric.\nHongria, 1; França, 1